# RESULTATER KLUBBRITT MTB

Skibua - Holmstad skole - Holmstad samfunnshus - Jennestad samfunnshus - Skibua

Klubbrittet ble gjennomført i fine forhold, oppholdsvær og 10 grader. I alt 8 deltakere, hvorav en kvinne, stilte til start. Noen oppmøtte trodde det kun skulle være trening, men konkurranseinstinktet tok overhånd og de fleste stilte til start. Opp Skaret tok Ken Lind og Sveinung Olsen føringen. Litt bak fulgte Torben Jensen, Jan Otto Øyen Larsen og Ted Asle Stranda. Litt bak der igjen fulgte Magne Berg, Linda Norum og Terje L. Toften. Før rytterne kom ned til Holmstad skole var de to i teten tatt igjen av de tre bak og disse fulgte hverandre et godt stykke. På de smale stiene mellom Holmstad og Jennestad hadde et par av rytterne en velt, men det gikk heldigvis bra og de kom seg raskt opp på sykkelen igjen. Et sted mellom Jennestad og Skibua rykket Sveinung og Ken i fra de tre andre og i bakkene opp mot mål ved Skibua var Sveinung sterkest og dro i land seieren av årets klubbmesterskap på MTB.

Resultater:

Kvinner:

1. plass Linda Norum 1:33:38

Menn:

1. plass Sveinung Olsen 1:16:00
2. plass Ken Lind 1:16:11
3. plass Ted Asle Stranda 1:17:27
4. plass Jan Otto Øyen Larsen 1:18:31
5. plass Torben Jensen 1:18:35
6. plass Terje L. Toften 1:31:55
7. plass Magne Berg 1:35:24